Dick leginkább errefelé szeret tanyázni.
Jobbra tőlünk van egy kis sár, amibe talán bele is lépett. Talán.
TURPIN UTAZÁSI IRODA
Ott van egy fa, amelynek a pletykák szerint Dick egyszer nekitámaszkodott.
Elnézést, ennyi az egész?
A brosúrájuk exkluzív találkozásokat ígért Dickkel.
Igen. Nem, rengeteg van. Rengeteg vár ránk. Igen.
Az... a fákat már mondtam, igaz?
Végre!
Itt a nyavalyás emberünk személyesen.
- Itt van Dick Turpin! - Ó, atyaég!
- Most megtörténik! Megtörténik! - Ó, Istenem!
Hogy érted, hogy jelenleg nem ér rá?
Srácok, azt hittem, megegyeztünk.
Úgy volt, hogy jön, de épp történetfüzeteket dedikál.
De mi azért jöttünk, hogy Dick Turpin kiraboljon minket.
Micsoda rakás... már elnézést, hogy ezt kell mondanom... másodosztályú senki!
Hé! Figyu! Nem vagyunk senkik, jó?
- Mi vagyunk az Essexi Banda. - Ja.
Az összes történetfüzetben szerepelünk.
- Tényleg? - A legtöbben.
Néhányban. Oké, oké.
Egyszer szerepeltünk az egyik füzetben.
Ó, mama, úgy utálom őket! Ez nem igazság!
- Aú! Mi a f... - Ügyes voltál, kicsim.
Most örültök? Nézzétek csak meg Priscilla arcát!
Hete óta várja, hogy kirabolja Dick.
Igen! Ez elfogadhatatlan!
Nem visszatéríthető vagy átváltható.
De nekünk rendes útonállót ígértek. Egy celeb útonállót.
Remélem, nem bánjátok, hogy beugrottam.
Na, ez már valami.
Hékás, azokat mi raboltuk előbb!
Elnézést,
de nem hagyhatom, hogy ily káprázatos darabok
ilyen rakás szerencsétlenség útonállók kezére kerüljenek!
- Bravó! - Nagyon jó.
- Pazar előadás. - Igazán kedves.
És mielőtt távozom...
És nektek kettőtöknek is, természetesen.
Ó, ne! Csak nem csókol meg mindenkit?
Nos, bármennyire is fáj megválnom e remek társaságtól...
Tőlem? Tényleg?
...hív a kötelesség, úgyhogy au revoir.
Ez franciául volt.
- Beszél franciául. Látjátok? - Hé!
Nem lophatod el a szajrénkat és csókolgathatsz körbe!
Ki vagy te?
Hadd mondjam meg, ki vagyok!
Egész nevet csinálsz?
Igen. Egy pillanat.
Kész.
„Timmy Szépreszáll”?
Tommy Silversides. Ide hallgassatok!
Mondjátok meg Dick Turpinnek, hogy Hempstead már az én területem!
Eljött Tommy ideje!
Megmondjuk neki, Tommy!
Még talizunk, remélem.
Mármint én itt leszek, de ha neked dolgod van, nem baj.
- Nem baj. - Mi bajod van?
Nem tudom.
Állj már le!
Na, ez már útonálló.
KÖRÖZÉS AZ ESSEXI BANDA
A ROM
DICK TURPIN ELŐSZÖR DEDIKÁL!
Az első dedikálásom. Annyira izgalmas!
Hihetetlen, hogy ennyien eljöttek csak miattam.
Sztár vagy, Dick.
Hé, nézd az új aláírásomat! Tök menő, mi?
Igen, eléggé kidolgozott. Mennyi ideig tartott?
Négy óráig. De szerintem le tudom vinni háromra.
Remek.
Bocs, hogy megvárakoztattalak, Dick!
Amióta a rőtbanyás füzetben szerepelt a hely, azóta dübörög a forgalom.
Még a személyzetet is bővítettem, hogy bírjam.
Hé, ti ketten, vissza dolgozni!
Ki fogom rúgni őket. Mihasznák.
Apa, hát eljöttél!
Nem hittem volna, hogy valaha ezt mondom, de igazából rém-rém büszke vagyok...
Bennyre!
Ötcsillagos szinten nyes és kockáz máris.
Ez az ember böllérbűvész. Egy csülökcsoda.
- Bárdbajnok vagyok. - Igen.
Bárdbajnok. És rám büszke vagy bármiért?
Ki nem állhatom ezt az „önmegmagasztalást”.
Csak a boltunk reklámját jöttem megnézni.
„Edjél úst!”
Ha itt tartunk, mindkét szó rosszul van írva, és nincs ott a cím.
Nincs.
A tudatalattira hat.
Jövök. Jövök. Elnézést! Jövök. Elnézést!
- Bocsánat! Elnézést! - Bocs!
Dick, baj van. Új útonálló jött a városba.
Kirabolt minket, mindenkit lesmacizott, és a kabátomba kaszabolta a nevét.
„Donny Szilvásszáj”?
Nem.
„Tommy Silversides.” Azt mondta, Hempstead már az ő területe.
És az nem jó, mert ez Hempstead.
- Igen, és csinált tűzijátékot meg füstöt. - És?
És ilyen gyönyörű, pompás, dús hajzata van.
Gyönyörű, pompás, dús hajzata van?
Azonnal meg kell találnunk ezt a fickót!
Hogy is hívják? Tammy Szívemfáj?
Megmondom, mi a nevem.
Ki e délceg deszperádó Ki minden ellennél ravaszabb?
Kit rejt e sikkes gúnya Mit a legjobb szabó maga szab?
Vajh szelektálva szemetel?
Ehhez kétely nem férhet itt És persze jótékonykodik is
De ezzel ő sohasem kérkedik
Hó! Ő Tommy, hó, hó
Tommy, Tommy, Tommy Silversides Tommy Silversides, emberek!
Kit még a dal vége előtt Mindenki szívbe zár
Más kacsintás így nem incseleg Más cselfogása nem ily cseles
Nézd feszes izmait
Nézd feszes izmom itt
Elalélsz, ő oly idol Saját szerzeménye e dal
Nézd csak, az ajtón új retesz Megjavítja, mit tönkretesz
A dalnak mindjárt vége, hát memorizáld
A neve Tommy, Tommy, Tommy
Tommy, Tommy, Tommy Silversides
Lassan a testtel!
Dick Turpin vagyok, és kiraboltad a bandámat,
- és most lekoppintod a műsoromat. - A műsorodat? Nem, nem.
Több ízlés szorult a ravaszt húzó ujjamba, mint a te egész ósdi hacukádba.
Vörös és fekete, komoly?
Hányban vagyunk, hm? 1733-ban?
Ez egy időtlen klasszikus.
És Hempstead az én területem.
És ha kell neked,
akkor úgy kell átvágnod rajtam, mint forró késnek a vajon.
Legyen hát!
Párbajra hívlak.
Nem rajongok a pisztolyokért. Pacifista volnék.
Mit szólsz egy ételszobrászversenyhez, hm?
- Az nyer, aki ügyesebb a zöldségekkel. - Ilyenre gondolsz?
Ejha! Ejha! Nézzétek, micsoda zöldbabszemöldök!
Milyen részletgazdag!
Mit szólsz egy kötőversenyhez?
A legfifikásabb kardigáné a banda?
Mint ez?
Istenem! Nézzétek, micsoda lustakötés!
Világszínvonalú.
Tényleg világszínvonalú.
Oké. A nehéztüzérséget akarod.
Mit szólsz egy szélben lobogó hajas versenyhez?
Jávor, hozd a szokatlanul nagy legyezőt!
Igen. Ez az.
Így?
Kell a hajbalzsamja!
És én akarom a fejére kenni.
Rendben. Akkor legyen párbaj!
De ha én nyerek, elmész Hempsteadből, és abbahagyod a koppintásomat.
Ha meg én nyerek, akkor te mész el Hempsteadből, és én megkapom a bandádat.
Holnap, két órakor.
Lord Rookwood birtokán?
És a holnapi történetfüzet címe:
„A vezér végzete vad nézeteltérésben.”
Ne legyen inkább „A vezér végzete vad viadalban”?
Ez nagyon tetszik. Igen!
Biztos te vagy az író.
- Igen. - Mi folyik itt?
És most távozom!
Ez maga a rémálom.
Dick, várj!
Megtanítalak arra, amire már rég meg kellett volna.
Társalgási szintű spanyolra?
Oké. Te jössz.
Célozz és lőj a célpontra!
Ne hívd már „célpontnak”! Van neve is.
Nem, nincs.
Ő egy baba, aki csak azért létezik, hogy a szalmafejébe lőjenek.
Valójában Giuseppének hívják.
Az apja olasz.
Két gyereke van, egy agara és egy kedves szalmafelesége.
Szerinted mi a kedvenc étele?
Nem tudom.
- A tészta? - Miért? Mert olasz?
Ez kicsit rasszista.
Nem eszik szilárdat.
Kávé- és limoncellodiétát tart.
Többnyire azt se tudja, mi van.
- Oké. Meglőnéd, kérlek? - Nem tudom.
Most már megismertem.
Jövő csütörtökön gondolázni visz.
Igen, nem lesz jövő csütörtök, ha Tommy ledurrantja a fejed.
Nézd, Nell, értékelem, amit próbálsz tenni értem.
De én nem vagyok erőszakos pszichopata, mint te.
- Köszi! - És a kis pisztoly
Craignél, a boszorkánymesternél van.
Elvarázsolja, hogy sose lőjek mellé.
Ha meg nem megy, akkor csinálom, amit mindig.
Kiötlök egy káprázatos tervet.
Egy stílusos tervet.
Hát, Tommy a stílusos. Lenyomott stílusban téged.
Nem nyomott le. Vagyis maximum felér hozzám.
Nem, ripityára zúzta a stílusodat, apró kis „stiló” darabokra.
Most pedig vedd, légyszi, komolyan, és lőj!
Tudom, miben sántikálsz. Látom, mi folyik itt.
Fontos vagyok neked egy kicsit?
Csak egy kicsit.
- Mert jó barátok vagyunk. - Oké, igen. Jó barátok vagyunk.
Most pedig légyszi, legyél jó útonálló,
és lőj Tommy tökéletes, guszta, szexi kis fejébe,
amit egyszer talán szeretnék megcsókolni, ha nem lövöd szét!
Oké, tekintve, hogy jó barátok vagyunk, a testébe lövök.
Ne, Dick!
Nell, hagyd ezt a röhejes hangot!
Szeretnék koncentrálni.
Ja, elrabolnak minket. Felfogtam.
Ott van.
Oké. Biztos vagy ebben?
Bízz bennem! Nell segít Dicknek győzni.
Mi segítünk Tommynak veszíteni.
Jó, de Tommy sosem veszített párbajt.
Ezt onnan tudom, hogy nem halott. Ja.
Három szó, barátom.
Szabotázs.
Gyerünk!
Tommy!
Engedd el! Nem kap levegőt, és Jávor imád lélegezni!
Elnézést!
Az izraeli önvédelmi edzés teszi.
Néha nehéz féken tartanom.
Figyeljetek, ha azért jöttetek, hogy megkérjetek, fújjam le a párbajt,
akkor attól tartok ez egy „nem” T-havertól!
Igazából azt szeretnénk, ha te nyernél.
Ja. Azért jöttünk, hogy kivégezzünk...
- Tudtam! - Együtt egy sört.
Hogy kivégezzünk egy sört.
Nem megölni. Miért akarnánk megölni?
Meg akarunk ismerni, érted?
Sanszos, hogy te leszel az új vezérünk.
Látom, miben mesterkedtek.
Igen. Azt akarjátok, hogy leigyam magam a sárga földig, és mellélőjek.
Poénkodok, hapsikáim!
T-fiú sosem mond nemet egy pintre, igaz?
Tudjátok. Gyerünk!
Igen!
- Óvatosan! - Mi az?
Oké. Előbb még kinyomok, mondjuk, még 20 fekvőt.
- Egy... - Addig hagyunk.
Ne, ne! Maradjatok! Szeretem, ha néznek.
Egy. Kettő... Ide nézzetek!
Nézzétek, milyen könnyen megy!
Hol vagyok?
Hol van Nell?
Én nem aggódnék a kis barátod miatt.
Itt igazán otthon van.
Szóval, Dick Turpin...
Újra találkozunk.
Találkoztunk már?
Nem, nem hinném.
A nevem Lady Helen Gwinear, a Szindikátus vezetője vagyok.
Hallottam már rólad. Te vagy a nagyfőnök.
Igen, igen. Azt hiszem, én vagyok a nagyfőnök.
És te elloptad az aranyamat.
Igen. Elnézést!
Visszaadtam volna, de kábé egyből el is veszítettem.
Fogadtam két idős hölgy életre-halálra szóló meccsére.
Szegény Doris, csúnyán kikapott.
Nagyon törékeny csontozata volt. Fel kellett söpörniük.
Szörnyű látvány volt.
Tudom.
Nagyon-nagyon közelről figyeltelek téged.
Igen. Mielőtt folytatnád, annyit hadd mondjak, nagyon kedvesnek tűnsz,
de épp most szakítottam a legutóbbi ősellenségemmel!
Jonathan Wilde-dal.
Igen, nem igazán állok készen újabb elköteleződésre.
Szóval lehet, hogy szólóban fogom tolni.
Maximum futó randi pár új ellenséggel.
Csak a poén kedvéért.
Ó, Dick, igazán hízelgő, de nem ezért vagy itt.
Vágd el a kötelet!
- Hozzátok be a másikat! - Hagyjatok!
Hé, jövök már! Nem kell rángatni.
- Nell! - Dick!
Úristen!
- Anya? - Szervusz, drágám!
Igen!
Uraim, mi legyen, hm?
Ajánlhatok egy finom whiskey-t?
Jó. Attól tökösebbek leszünk.
Igen, vagyis... Mit szólnál valami erősebbhez?
Mondjuk, az orvosi szintű alkoholhoz?
Attól tökösebb lesz a tököd.
Oké, nagyfiú. Mit szólnál valami még erősebbhez?
Tiszta etanol.
Attól meghal az ember.
Srácok, ez mind szörnyen hangzik. Nem ihatnánk simán egy sört?
Ehhez mit szóltok?
Dél-amerikai skorpiórum.
Vagy legalábbis szerintem az.
Az üvegen nincs címke, mert akik főzték, megvakultak.
Tökéletes.
Köszi, Kicsi Karen.
Egészségetekre!
- Tommyra! - Tommyra!
Nagyon jól foglak vezetni titeket.
Nagyon jó.
Azt hittem, azt mondtad, erős.
- Dehát az! - Oké.
Megint!
Biztos, hogy elég gyümölcsöt eszel, drágám?
Rémesen sápadt vagy.
Igen, mert valaki elrabolt.
Atyaég, miért kell mindig ezt csinálnod, anya?
Hogy láthatnálak egyébként? Sosem látogatsz meg.
Még mindig hihetetlen, hogy ő az anyukád.
Igen, oké. Rajta, mondd csak ki!
„Anyád a Szindikátus feje. Igazi nagyágyú.
Sosem érhetsz a nyomába.”
Pontosan ez az oka, hogy megszöktem otthonról.
Nem erről beszélek.
Úgy értem: hogy lehet ez az anyukád?
Szó szerint egyidősnek látszotok.
Ejnye, Mr. Turpin! Tudom, miben sántikálsz.
Hagyd abba!
Igen, oké, elnézést! Befejeznéd a flörtölést az anyámmal, légyszi?
Egyértelműen meg akar téged ölni.
Nem akarom megölni, prücsök.
Igazából amolyan rajongója vagyok.
Emberi dolog.
Dick Turpin, a történetfüzetek sztárja.
Sosem hagyok ki egy számot se.
De azt kell mondanom, hogy a borítón a kép egyáltalán nem hasonlít.
Én is mindig mondom. Sosincs a hajamban elég pláne.
Messze nincs benne elég pláne.
Úristen! Kínozzatok meg! Kérlek, kínozzatok meg!
Valójában ezért hoztalak ide.
Üdvözöllek a Szindikátusnál!
A szervezetünk vezeti az ország szinte minden bűncselekményét.
Az emberrablókat Cornwallban, a rablókat Berkshire-ben
és Anglia összes ingatlanügynökét.
Ebben van valami. Tudtam, hogy mind gonoszak.
De ez még nem minden.
Nagyon büszkék vagyunk az alulról építkező bűnügyi programjainkra,
amelyek a bűnözők következő generációját nevelik ki.
Szóval mi a tanulsága ennek a történetnek?
Karoljuk fel a helyi vállalkozásokat!
Majdnem eltaláltad, Edward.
De zsarolás. Zsaroljuk meg a helyi vállalkozásokat!
Ejha! Ez a hely majdnem olyan hihetetlen, mint te magad.
Köszönöm!
A nagyapám építette szó szerint a két kezével.
Nem, ez nem is igaz, ugye?
Volt egy 40 fős építőcsapata.
Jó, de egész nap korbácsolnia kellett őket, mindennap.
Csodálatos munkamorál.
Szóval, pontosan mit akarsz tőlem?
Azt akarom, hogy csatlakozz hozzánk, Dick.
Együtt legendává tehetünk téged.
Ó, Istenem!
Még egyet, Mr. „Szelesszirt”?
Bocs, cimbik! Nem működik a kis tervetek, hogy szétcsapjam magam.
Egy ideje lecseréltem a tömény italt a jó öreg aguára.
Tudtad, hogy rászedünk?
Leállni!
- Leállni! - Várj! Oké.
Nyugi! Ülj le!
Bandatársak leszünk,
és szerintem ti baromi rendes srácok vagytok.
Szóval meséljetek magatokról!
Jávor, voltál valaha szerelmes?
Egyszer.
Egy sidcupi varrónőbe.
Egy nyarat udvaroltam, és tavasszal keltünk egybe.
Soha nem voltam elég jó.
Elszökött egy helyi sajtkereskedővel.
Ahányszor csak megérzem a brie szagát, elönt a bánat mindent elsöprő érzése.
Franco, veled mi újság? Van titkos szenvedélyed?
Verseket költök.
- Nem igaz. - De, igen. Most is van nálam egy.
Állj fel, és halljuk!
- Mi, most? - Igen.
Oké.
„Szeretek verseket költeni,
de gondolkodom, vajon
leszek-e benne ennél jobb valaha...
- majd.” - Lenyűgöző.
- Gyönyörű. - Lenyűgöző. Köszönjük szépen!
Na, figyeljetek! Muszáj megkérdeznem.
Dick érdeklődött ezekről valaha?
Vagy minden csak róla szól?
DICK LEGYŐZI AZ ELÁTKOZOTT KOCSIT
Ha én leszek a főnök, akkor mind szerepelünk majd a füzetekben.
Gondoljatok bele!
És nem kell kikérnetek a számlát.
Már kifizettem.
Köszi, Tommy!
Ejha! Steak.
- Én igazából... - Vegán vagy. Tudom.
Vagdalt gomba és jackfruit keveréke.
- Valószínűleg mérgezett. - Uramisten, édesem!
Csak egyszer akartalak megmérgezni.
Te meg folyton felhánytorgatod.
Most térjünk a tárgyra!
Segíteni akarok, Dick.
Pénz, források, hajápoló termékek. Bármiben, amire szükséged van.
Rengeteg bűnöző dolgozik neked. Miért kell pont ő?
- Pocsék. - Nem vagyok pocsék.
Igazából elég pocsék vagyok.
De közben celeb is vagy, ami azt jelenti, hogy a csacska kisemberek
furcsa módon láthatóan élvezik, ha kirabolod őket.
Azért ez nem akármi!
Hát, megvan bennem az a könnyed sárm, amit élveznek az anyukák.
Szóval, mi lenne ha segítenék, hogy messze Hempsteaden túl is legenda legyél?
- Hol? Colchesterben? - Még messzebb.
Csak nem Norwichről beszélsz?
Kérdezz rá az egész világra!
Ez alatt természetesen Nagy-Britanniát és gyarmatait értem.
Sztárt csinálhatnék belőled.
Csupán annyit kell tenned, hogy aláírod.
Nem is tudom, Lady Helen.
Az egész kicsit, mondhatjuk, hogy... gonosz?
Persze hogy gonosz. Ő is gonosz.
Ne drámázz már, drágám!
Mindenki gonosz egy kicsit. Ez az élet sava-borsa.
Nézd, hízelgő, de azok után, amit megtapasztaltam,
rájöttem, hogy nem igazán kell hírnév vagy vagyon a boldogságomhoz.
Csak a bandám.
És olykor egy thai masszázs.
Vissza kell utasítanom.
Most pedig meg kell nyernünk egy párbajt. Indulás!
Nem hagysz minket elmenni, igaz?
Ebben az esetben futás!
- Ja. - Botrányos a modora.
Tommy? Mi ez az egész?
Jézusom! Neked dolgozik.
Persze.
Ajándék lett volna.
Valaki, akit legyőzhetsz egy csodásan izgalmas párbajban.
De mivel túl jó vagy ehhez, áttérek a B tervre:
Tommy győzelme adott lesz.
Ha nem veszel részt holnap, gyávának fognak bélyegezni.
Tommy lesz a történetfüzet hőse,
és minden, ami a tiéd, az övé lesz.
Más szóval az enyém.
Oké, egy kérdés. Ráérsz szombat este?
Szereted az olasz kaját?
- Vigyétek el! - Az elvitel is klassz.
Mit szólnál az etióphoz?
Tapas? Sorban jön a sok kistányér.
Mintha a banda elnézné majd ezt neked...
Gúnyriadó, nem fogja!
Dehogynem, Eleanor.
Mert ha nem tudod rávenni őket,
akkor megölöm Dicket.
Most pedig kérlek, vegyél egy fürdőt, és fesd ki magad!
Úgy nézel ki, mintha az erdőben aludtál volna.
Tudod, hogy ott alszom.
TOMMY SILVERSIDES - DICK TURPIN JÁVOR - NELL - FRANCO
Befelé, te féreg!
- Srácok! - Pofa be!
Még azt sem mondtátok el, hogy kell hívni a szobaszervizt.
Van minibár?
Kezdek izgulni. Hol van Dick?
DICK - HAJRÁ DICK!
Nem kell neki ennyi szépítő alvás. Már így is szép.
Üdvözlünk mindenkit Rookwood Towersben a mai izgalmas párbajon!
Tommy Silversides Dick Turpinnel szemben.
Más néven a „jövőből jött ember”!
Uram, azt hittem, megbeszéltük, hogy valószínűleg nem a jövőből jött.
De csirke azért volt?
Igen. A füzetkék alapján úgy gondolom, hogy volt csirke.
Egy jövőből jött csirke.
Nocsak, nocsak, nocsak!
Mi a Turpin-turpisság?
Idemerészke-Dick vagy megfutamo-Dick?
Vajon bátorko-Dick?
Csomót tudok ebből.
Várjatok!
Emberek, hírt hoztam.
Dick Turpin elment.
Meghalt.
Ne!
- Csak elment. - Semmi baj, Jávor.
Ezt a levelet hagyta.
„Kedves Nell, Jávor és Franco,
attól tartok, nem működik köztünk.
Szeretnék más bandákkal is lenni.”
Igen, reméltem, hogy magunk közt olvashatjuk el.
Késő. Már belefogtam.
„Jávor, túlságosan tapadsz.”
Tudtam, hogy több teret kellett volna hagynom neki!
„Franco, az esetek felében nem tudom, miről beszélsz.”
Melyik felében?
„Nell, tőled inamba száll a bátorságom, olyan zseniális vagy mindenben.”
- Ja. Igen. - „Alapvetően mind kissé pocsékak vagytok,
kivéve Nellt,
amiért nem érdemes meghalni.”
„Emellett rühellem Hempsteadet.”
„Ég veletek örökre! Dick Turpin.”
Tommy Silversidesot győztesnek nyilvánítom!
Ő Hempstead új útonállója!
Most pedig tíz másodpercet kaptok, hogy eltakarodjatok a földemről.
Tíz, kilenc...
Tommy! Ó, hála Istennek!
Valami nem stimmel. Dick soha nem hagyna minket így...
Hagyd abba a szüntelen picsogást, te együgyű fajankó!
- Micsoda? - Már Tommy Silversidesnak dolgozol.
Eljött Tommy ideje.
...egy!
A feliratot fordította: Binder Natália